Yfirgefur bústaðinn vegna gossins
"Ég reikna með að fara heim ekki seinna en á morgun vegna þess að ég tel ástæðulaust fyrir aðkomumenn að dvelja hér á meðan hættan gengur yfir," segir Stefán Pálsson, fyrrverandi bankastjóri Búnaðarbankans og eigandi sumarhúss í landi Skinnastaða, skammt frá brúnni yfir Jökulsá á Fjöllum við Ásbyrgi.
Stefán dvelur ásamt fjölskyldu sinni í sumarhúsinu Akri, milli Skinnastaða og Ferjubakka, um 2 kílómetrum norður af Jökulsárbrú. Hann hefur gengið frá öllum lauslegum hlutum á veröndinni og búið húsið undir veturinn. Fleiri sumarhúsaeigendur hafa yfirgefið eða eru að yfirgefa svæðið.
Sandarnir vestur af brúnni blasa við út um gluggann í stofunni á Akri og er Ásbyrgi í suðvestur. Lögreglumenn hafa lokað fyrir umferð í nágrenni brúarinnar í dag.
Ógnar ekki sumarhúsabyggðinni
Stefán óttast ekki að flóð í Jökulsá á Fjöllum muni ógna Akri eða byggð í Öxarfirði, ofan Sandár. Um tvo kílómetra norður af Akri er sumarhúsabyggð í landi Ærlækjar þar sem eru um 25 sumarbústaðir.
"Við erum á öruggu svæði. Sandarnir blasa við sem mynduðust í jökulhlaupum Jökulsár á Fjöllum. Þetta land hér í Öxarfirði er allt vel gróðið og þar með hefur áin ekki haft nein áhrif hér fyrir ofan sandanna. Sandarnir verða til við hamfarahlaup úr Vatnajökli. Þau urðu nokkur á síðustu öldum. Bændurnir hafa smalað alla sandanna. Bæði í Öxarfirði og Kelduhverfi, tekið bæði hross og sauðfé og komið á öruggan stað," segir Stefán í samtali við mbl.is.
Akur stendur á gömlu eyðibíli sem fór í eyði 1893.
Stefán er vongóður um að brúin yfir Jökulsá á Fjöllum haldi.
"Við reiknum með að fara aftur norður síðar í haust."
"Ég reikna með að fara heim ekki seinna en á morgun vegna þess að ég tel ástæðulaust fyrir aðkomumenn að dvelja hér á meðan hættan gengur yfir," segir Stefán Pálsson, fyrrverandi bankastjóri Búnaðarbankans og eigandi sumarhúss í landi Skinnastaða, skammt frá brúnni yfir Jökulsá á Fjöllum við Ásbyrgi.
Hann hefur gengið frá öllum lauslegum hlutum á veröndinni og búið húsið undir veturinn.
Fleiri sumarhúsaeigendur hafa yfirgefið eða eru að yfirgefa svæðið.
Lögreglumenn hafa lokað fyrir umferð í nágrenni brúarinnar í dag.
Stefán óttast ekki að flóð í Jökulsá á Fjöllum muni ógna Akri eða byggð í Öxarfirði, ofan Sandár.